BGRIM บวก 2% รับข่าวดีเล็งซื้อโรงไฟฟ้า SPP เพิ่ม โบรกฯมองกำไรโตยาว แนะซื้อเป้า 39 บ.
BGRIM บวก 2% รับข่าวดีเล็งซื้อโรงไฟฟ้า SPP เพิ่ม โบรกฯมองกำไรโตยาว แนะซื้อป้า 39 บ. ล่าสุดอยู่ 33.25 บ. บวก 0.75 บ. หรือ 2.31% ด้วยมูลค่าซื้อขาย 146.51 ลบ.
BGRIM บวก 2% รับข่าวดีเล็งซื้อโรงไฟฟ้า SPP เพิ่ม โบรกฯมองกำไรโตยาว แนะซื้อป้า 39 บ. ล่าสุดอยู่ 33.25 บ. บวก 0.75 บ. หรือ 2.31% ด้วยมูลค่าซื้อขาย 146.51 ลบ.
30 พ.ค. 2562

ผู้สื่อข่าวรายงานว่า ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ล่าสุด ณ เวลา 10.30 น. อยู่ที่ระดับ 33.25 บาท บวก 0.75 บาท หรือ 2.31% สูงสุดที่ 33.25 บาท ต่ำสุดที่ 32.50 บาท ด้วยมูลค่าซื้อขาย 146.51 ล้านบาท

โดย บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น BGRIM ราคาเป้าหมาย 39 บาท/หุ้น โดยมีมุมมองบวกจากข่าวการเจรจาโรงไฟฟ้า SPP 2-3 แห่งในประเทศกำลังการผลิตรวมราว 300MW ซึ่งเป็นโครงการใหม่นอกเหนือจาก Potential projects ที่อยู่ระหว่างการเจรจาในต่างประเทศที่ได้ประกาศออกมาขนาดกำลังการผลิตรวมราว 800MW ซึ่งเราคาดว่าโครงการ SPP ใหม่จะเป็นโรงไฟฟ้าที่อยู่ระหว่างการต่ออายุ ทำให้ Time line ในการเจรจาค่อนข้างสั้น (รู้ผลไตรมาส 3/62)
ทั้งนี้หากอิงอัตราผลตอบแทน EIRR ที่ราว 12% คาดสร้างมูลค่าเพิ่มแก่หุ้นอีกราว 1.9 บาทต่อหุ้น ในขณะที่เรื่องการ COD โครงการโรงไฟฟ้าเวียดนามจำนวน 3 โครงการ กำลังการผลิตรวม จำนวน 677 (BGRIM ถือหุ้นคิดเป็นสัดส่วน 437MW) ยังเป็นไปตามกำหนดเดิม
ส่วนแนวโน้มผลประกอบการที่เติบโตมั่นคงกว่า 40% ต่อปี  CAGR ปี 2561-2565 หนุนโดยโรงไฟฟ้าที่มี PPA รองรับ ในขณะที่ราคาปัจจุบันยังไม่สะท้อนปัจจัยพื้นฐานและมี Upside จากราคาเป้าหมายราว 20% เป็นระดับผลตอบแทนที่น่าสนใจเมื่อเทียบความเสี่ยงธุรกิจที่ต่ำจากการมีสัญญา PPA รองรับระยะยาว นอกจากนี้ยังมี Active investment ในต่างประเทศกำลังการผลิตรวมอีกกว่า 1,100MW ซึ่งจะทราบความคืบหน้าอย่างมีนัยสำคัญในปี 2562 เป็น Potential Upside
ทั้งนี้ราคาปรับตัวขึ้นมาได้ดีราว 00% ในช่วง 6 เดือนที่ผ่าน มองราคายังไม่สะท้อนปัจจัยพื้นฐาน โดย Key catalyst คือการต่ออายุโรงไฟฟ้าสำเร็จและ Potential Projects ที่เพิ่มกำลังการผลิตอย่างมีนัยสำคัญ โดยแม้ราคาในช่วง 1 เดือนล่าสุดจะลดลง 4% แต่เรามองเป็นเพียงการ Take Profit ช่วงสั้นในภาวะตลาดผันผวนเท่านั้น